ເຈົ້າໜ້າທີ່ ອາສາສະໝັກ ເພື່ອສັນຕິພາບ ປະເຊີນກັບຄວາມບໍ່ແນ່ນອນ ຫຼັງຈາກການອົບພະຍົບ ໄວຣັສໂຄໂຣນາ
ອົງການອາສາສະໝັກເພື່ອສັນຕິພາບ ຢືນຢັນວ່າ ເຂົາເຈົ້າຈະສືບຕໍ່ ການປະຕິບັດງານ ເມື່ອການລະບາດໄດ້ສິ້ນສຸດລົງ. 
ໃນການຮັບມືຕໍ່ການລະບາດຂອງໄວຣັສໂຄໂຣນາແບບບໍ່ເຄີຍມີມາກ່ອນ ຂອງອົງການອາສາສະ ໝັກເພື່ອສັນຕິພາບ ສະຫະລັດ ນັ້ນ, ການຍົກຍ້າຍອາ ສາສະໝັກທັງໝົດ 7,300 ຄົນ ຜູ້ທີ່ກຳລັງເຮັດວຽກໃນ 61 ປະເທດ, ໄດ້ເຮັດ ໃຫ້ເຂົາເຈົ້າມີຄວາມບໍ່ແນ່ນອນ ກ່ຽວກັບ ອະນາຄົດຂອງເຂົາ ເຈົ້າເອງ ນັກຂ່າວ ວີໂອເອ ບຣາຍອັນ ແພດເດັນ ໄດ້ລົມກັບອາສາສະໝັກບາງຄົນທີ່ຖືກເອີ້ນກັບ ຄືນປະເທດເມື່ອບໍ່ດົນມານີ້ ຜູ້ທີ່ໂດຍທົ່ວໄປແລ້ວໄດ້ເວົ້າວ່າ ເຂົາເຈົ້າສະໜັບສະ ໜູນການຕັດສິນໃຈ ຂອງອົງການ ທີ່ຈະຍົກຍ້າຍເຂົາເຈົ້າ ອອກມາຍ້ອນຄວາມ ເປັນຫ່ວງດ້ານສຸຂະພາບ ແລະ ຄວາມປອດໄພ, ແຕ່ມີຄວາມເສຍໃຈທີ່ເຂົາເຈົ້າ ຕ້ອງໄດ້ຍຸຕິ ຄຳໝັ້ນສັນຍາຂອງເຂົາເຈົ້າ ທີ່ຈະອາ ໄສຢູ່ ແລະ ເຮັດວຽກເປັນເວ ລາສອງປີໃນບັນດາປະເທດທີ່ກຳລັງພັດທະນາ ເຊິ່ງ ພຸດທະສອນ ຈະນຳລາຍ ລະອຽດມາສະເໜີທ່ານໃນອັນດັບຕໍ່ໄປ ນາງ ອາລີເຊຍ ໂມເຣໂນ ແມ່ນອາສາສະໝັກອົງການອາສາສະໝັກ ເພື່ອສັນຕິ ພາບໃນປະເທດ ຕີມໍ ຕາເວັນອອກ, ເຮັດວຽກກັບ ກຸ່ມພັດທະນາຊຸມຊົນກຸ່ມນຶ່ງ ກ່ອນຖືກສັ່ງໃຫ້ຖອນອອກຈາກນະ ຄອນຫຼວງ ດີລີ ໃນວັນທີ 15 ມີນາ ຍ້ອນໄພ ຂົ່ມຂູ່ ໄວຣັສໂຄໂຣນາ ນາງ ອາລີເຊຍ ໂມເຣໂນ ກ່າວວ່າ “ພວກເຮົາເດົາວ່າພວກເຮົາຈະໄປນະຄອນ ຫຼວງ ເພື່ອພະຍາ ຍາມ ແລະ ຢູ່ນຳກັນ ສະນັ້ນພວກເຮົາຈຶ່ງບໍ່ເປັນພາລະໃຫ້ຊຸມ ຊົນຂອງພວກເຮົາ ແລະ ເຂົາເຈົ້າກໍເວົ້າວ່າ, ໂອເຄ, ພວກເຮົາຈະສົ່ງພວກເຈົ້າ ກັບບ້ານໃນຖ້ຽວບິນຕໍ່ໄປ ” ອົງການອາສາສະໝັກເພື່ອສັນຕິພາບ ໄດ້ຍົກເລີກການເຮັດວຽກຂອງອາສາສະ ໝັກຂອງເຂົາເຈົ້າໝົດທຸກຄົນລວມທັງນາງ ແດນຽລ ຄອລເລຍ, ຜູ້ທີ່ໄດ້ເຮັດ ວຽກພຽງສາມອາທິດ ເປັນອາສາສະໝັກດ້ານການສຶກສາໃນປະເທດ ມາເຊໂດ ເນຍເໜືອ ລາວໄດ້ຖືກຍົກຍ້າຍກັບຄືນໄປບ້ານຂອງຄອບ ຄົວຂອງລາວໃນລັດ ຢູທາ, ນາງ ຄອລເລຍ ມີແຜນທີ່ຈະສະໝັກຄືນອີກ ໄວເທົ່າທີ່ອົງການດັ່ງກ່າວ ສືບຕໍ່ການປະຕິບັດງານ ນາງ ແດນຽລ ຄອລເລຍ ໄດ້ກ່າວວ່າ “ຂ້າພະເຈົ້າບໍ່ຮູ້ສຶກວ່າວຽກຂອງຂ້າພະ ເຈົ້າໄດ້ແລ້ວສຳເລັດ ແລະ ຂ້າພະເຈົ້າມີແຕ່ຮູ້ສຶກວ່າ ຫຼັງຈາກຄວາມວຸ້ນວາຍນີ້, ສາຍພົວພັນກໍໄດ້ມີຄວາມເຂັ້ມແຂງຂຶ້ນ ເຖິງແມ່ນຢູ່ຫ່າງໄກ ” ອາສາສະໝັກຫຼາຍຄົນຄືນາງ ແອສລີ ຣີເຊີເຮັກຊີອອນ, ຜູ້ທີ່ໄດ້ເຮັດວຽກເປັນ ນາຍຄູໃນປະເທດ ໄທ, ລາວເປັນຫ່ວງວ່າ ອົງການອາສາສະໝັກເພື່ອສັນຕິ ພາບ ຈະບໍ່ຟື້ນຕົວຄືນຈາກການປິດທົ່ວ ໂລກນີ້ ນາງ ແອສລີ ຣີເຊີເຣັກຊີອອນ ໄດ້ກ່າວວ່າ “ຮູ້ບໍ່, ພວກເຮົາເປັນຕົວແທນຂອງ ປະເທດ ສະຫະລັດ ແລະ ພວກເຮົາແມ່ນກຳລັງທຳການເຊື່ອມຕໍ່ກັບປະເທດ ຕ່າງໆ ແລະ ສ້າງສາຍພົວພັນກັບປະເທດອື່ນໆ ແລະ ຕອນນີ້ພວກເຮົາໄດ້ ຕັດຂາດສິ່ງທີ່ວ່ານັ້ນທັງໝົດເລີຍ, ຂ້າພະເຈົ້າບໍ່ຮູ້ວ່າພວກເຮົາຈະຟື້ນຕົວຈາກ ບັນຫານັ້ນແນວໃດ ຫຼື ພວກເຮົາຈະກັບຄືນມາໄດ້ຫຼືບໍ່ ” ແຕ່ອົງການອາສາສະໝັກເພື່ອສັນຕິພາບຢືນຢັນວ່າ ເຂົາເຈົ້າຈະສືບຕໍ່ການປະ ຕິບັດງານ ເມື່ອການລະບາດໄດ້ສິ້ນສຸດລົງ ໃນຂະນະທີ່ບັນດາຜູ້ຄັດຄ້ານການຊ່ວຍເຫຼືອຕ່າງປະເທດຂອງ ສະຫະລັດ ໄດ້ ພະຍາຍາມທີ່ຈະຕັດງົບປະມານ ຂອງອົງການມະນຸດສະທຳດັ່ງກ່າວໃນອະດີດນັ້ນ, ອົງການອາສາສະໝັກເພື່ອສັນຕິ ພາບ ກໍໄດ້ສືບຕໍ່ຮັກສາການສະໜັບສະ ໜູນ ທີ່ແຂງແກ່ນຈາກທັງສອງພັກການເມືອງໃນລັດຖະສະ ພາ